**ROMÂNIA**

**JUDEŢUL VASLUI**

**CONSILIUL LOCAL**

**U.A.T. COMUNA VĂLENI**

**HOTĂRÂREA nr. 51 / 2023**

privind implementarea proiectului “CONSTRUCȚIE TEREN MULTISPORT, DIN COMUNA VĂLENI, JUD. VASLUI”

**Consiliul Local al comunei Văleni,** întrunit în şedinţă de îndată în data de 25.09.2023,

Având în vedere:

* referatul de aprobare cu nr. 6430/22.09.2023 al primarului comunei Văleni, prin care se susține necesitatea și oportunitatea proiectului, constituind un aport pentru dezvoltarea colectivității;
* raportul compartimentului de specialitate cu nr. 6431/22.09.2023;
* avizele comisiilor de specialitate ale Consiliului Local Văleni;
* art. 7 alin. (2) și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte sau convenții;
* Legea nr. 273/2006 privind finanțele publice locale, cu modificările și completările ulterioare;

În temeiul prevederilor art.129 alin.(2) lit.a), precum și ale art.196 alin.(1) lit. a) din Ordonanța de urgența a Guvernului cu nr. 57/2019 privind Codul administrativ, cu modificările şi completările ulterioare;

**HOTĂRĂȘTE:**

**Art.1.** - Se aprobă implementarea proiectului “CONSTRUCȚIE TEREN MULTISPORT, DIN COMUNA VĂLENI, JUD. VASLUI” având valoarea totală de 456.304,16 lei cu TVA, din care cheltuieli eligibile în valoare de 306.187 lei fără TVA, denumit în continuare Proiectul.

**Art.2.** – Cheltuielile aferente Proiectului se prevăd în bugetul local pentru perioada de realizare a investiției, în cazul obținerii finanțării prin Programul Național de Dezvoltare Rurală - P.N.D.R.,măsura M8/6B – investiții de dezvoltare de interes local, potrivit legii.

**Art.3.** - Autoritățile administrației publice locale se obligă să asigure veniturile necesare acoperirii cheltuielilor de mentenanta a investiției pe o perioadă de minimum 5 ani de la data efectuării ultimei plăți în cadrul Proiectului.

**Art. 4.** - Numărul beneficiarilor deserviți de Proiect este de apoximativ 2400 de locuitori ai comunei Văleni.

**Art. 5.** - Reprezentantul legal al comunei este, potrivit legii, primarul acesteia, în dubla sa calitate și de ordonator principal de credite.

**Art. 6.** - Aducerea la îndeplinire a prezentei hotărâri se asigură de către primarul comunei Văleni, județul Vaslui.

**Art.7.** – Prezenta hotărâre se comunică, prin intermediul secretarului general, în termenul prevăzut de lege, primarului comunei Văleni și prefectului județului Vaslui și se aduce la cunoștință publică prin afișarea la sediul primăriei, precum și pe pagina de internet www.comuna-valeni.ro.

**Văleni - 25.09.2023**

Preşedinte şedinţă: Contrasemnează: Consilier Secretar general,

PRICOP Iulian DANDEȘ Sandu

***Prezenta hotărâre a fost adoptată cu respectarea prevederilor art.196 alin.(1) lit.a) din OUG nr.57/2019.***

***Nr.total al consilierilor =14 VOTURI: -pentru: 14***

***Nr.total al consilierilor prezenți= 14 -contra: 0***

***Nr.total al consilierilor absenți = 0 -abțineri : 0***